Document ID: 32011D0540

KOMISSION PÄÄTÖS,
annettu 18 päivänä elokuuta 2011,
päätöksen 2007/589/EY muuttamisesta uusista toiminnoista ja kaasuista aiheutuvien kasvihuonepäästöjen tarkkailua ja raportointia koskevien ohjeiden lisäämiseksi
(tiedoksiannettu numerolla K(2011) 5861)
(ETA:n kannalta merkityksellinen teksti)
(2011/540/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon kasvihuonekaasujen päästöoikeuksien kaupan järjestelmän toteuttamisesta yhteisössä ja neuvoston direktiivin 96/61/EY muuttamisesta 13 päivänä lokakuuta 2003 annetun Euroopan parlamentin ja neuvoston direktiivin 2003/87/EY (1), sellaisena kuin se on muutettuna direktiivillä 2004/101/EY (2), direktiivillä 2008/101/EY (3) ja asetuksella (EY) N:o 219/2009 (4), ja erityisesti sen 14 artiklan 1 kohdan ja 24 artiklan 3 kohdan,
sekä katsoo seuraavaa:
(1)
Direktiivillä 2003/87/EY perustetaan kasvihuonekaasujen päästöoikeuksien kaupan järjestelmä unionissa (jäljempänä ’Euroopan unionin päästökauppajärjestelmä’).
(2)
Direktiivin 2003/87/EY, sellaisena kuin se on muutettuna direktiivillä 2004/101/EY, direktiivillä 2008/101/EY ja asetuksella (EY) N:o 219/2009, 14 artiklan 1 kohdan nojalla komissio teki päätöksen 2007/589/EY ohjeiden vahvistamisesta kasvihuonekaasupäästöjen tarkkailua ja raportointia varten (5).
(3)
Direktiivin 2003/87/EY, sellaisena kuin se on muutettuna direktiivillä 2004/101/EY, direktiivillä 2008/101/EY ja asetuksella (EY) N:o 219/2009, 24 artiklan 3 kohdan nojalla komissio voi omasta aloitteestaan antaa ohjeita sellaisia toimintoja, laitoksia ja kasvihuonekaasuja koskevasta päästöjen tarkkailusta ja raportoinnista, joita ei luetella liitteessä I, jos tällainen tarkkailu ja raportointi voidaan toteuttaa riittävän tarkasti.
(4)
Direktiivin 2003/87/EY muuttamisesta kasvihuonekaasujen päästöoikeuksien kauppaa koskevan yhteisön järjestelmän parantamiseksi ja laajentamiseksi annetulla Euroopan parlamentin ja neuvoston direktiivin 2009/29/EY (6) 3 artiklan nojalla direktiivin 2003/87/EY, sellaisena kuin se on muutettuna direktiivillä 2004/101/EY, direktiivillä 2008/101/EY ja asetuksella (EY) N:o 219/2009, 14 ja 24 artiklaa sovelletaan 31 päivään joulukuuta 2012.
(5)
Direktiivillä 2009/29/EY lisätään Euroopan unionin päästökauppajärjestelmään uusia kaasuja ja toimintoja vuodesta 2013 alkaen. Komission olisi annettava ohjeet uusista toiminnoista ja kaasuista aiheutuvien kasvihuonekaasupäästöjen tarkkailua ja raportointia varten sitä ajatellen, että nämä toiminnot lisätään yhteisön järjestelmään vuodesta 2013 alkaen ja että niiden yksipuolinen lisääminen yhteisön järjestelmään on mahdollista ennen vuotta 2013.
(6)
Päätöstä 2007/589/EY olisi tämän vuoksi muutettava.
(7)
Tässä päätöksessä säädetyt toimenpiteet ovat direktiivin 2003/87/EY 23 artiklassa tarkoitetun komitean lausunnon mukaiset,
ON HYVÄKSYNYT TÄMÄN PÄÄTÖKSEN:
1 artikla
Muutetaan päätös 2007/589/EY seuraavasti:
1.
Korvataan 1 artikla seuraavasti:
”1 artikla
Tämän päätöksen liitteissä I-XIV ja XVI-XXIV vahvistetaan tarkkailua ja raportointia koskevat ohjeet niitä kasvihuonekaasupäästöjä varten, jotka aiheutuvat direktiivin 2003/87/EY liitteessä I luetelluista toiminnoista sekä 24 artiklan 1 kohdan mukaisesti yhteisön järjestelmään sisällytetyistä toiminnoista.
Direktiivin 2003/87/EY 3 e ja 3 f artiklassa tarkoitettuun hakemukseen tarvittavien ilmailutoiminnan tonnikilometritietojen tarkkailua ja raportointia koskevat ohjeet esitetään liitteessä XV. Ohjeet perustuvat edellä mainitun direktiivin liitteessä IV vahvistettuihin periaatteisiin.”
2.
Muutetaan liiteluettelo ja liitteet seuraavasti:
a)
Muutetaan liiteluettelo tämä päätöksen liitteen I mukaisesti.
b)
Muutetaan liite I tämän päätöksen liitteen II mukaisesti.
c)
Muutetaan liite II tämän päätöksen liitteen III mukaisesti.
d)
Muutetaan liite IV tämän päätöksen liitteen IV mukaisesti.
e)
Muutetaan liite V tämän päätöksen liitteen V mukaisesti.
f)
Muutetaan liite VI tämän päätöksen liitteen VI mukaisesti.
g)
Muutetaan liite VII tämän päätöksen liitteen VII mukaisesti.
h)
Muutetaan liite VIII tämän päätöksen liitteen VIII mukaisesti.
i)
Muutetaan liite IX tämän päätöksen liitteen IX mukaisesti.
j)
Muutetaan liite X tämän päätöksen liitteen X mukaisesti.
k)
Muutetaan liite XI tämän päätöksen liitteen XI mukaisesti.
l)
Muutetaan liite XII tämän päätöksen liitteen XII mukaisesti.
m)
Muutetaan liite XVI tämän päätöksen liitteen XIII mukaisesti.
3.
Lisätään seuraavat liitteet:
a)
Lisätään liite XIX tämän päätöksen liitteen XIV mukaisesti.
b)
Lisätään liite XX tämän päätöksen liitteen XV mukaisesti.
c)
Lisätään liite XXI tämän päätöksen liitteen XVI mukaisesti.
d)
Lisätään liite XXII tämän päätöksen liitteen XVII mukaisesti.
e)
Lisätään liite XXIII tämän päätöksen liitteen XVIII mukaisesti.
f)
Lisätään liite XXIV tämän päätöksen liitteen XIX mukaisesti.
2 artikla
Tämä päätös on osoitettu kaikille jäsenvaltioille.
Tehty Brysselissä 18 päivänä elokuuta 2011.

Labels: 20